Kui otsida üht sündmust, mis on kõige enam kujundanud tänase maailma nägu, siis on selleks kahtlemata Teine ilmasõda. Tegemist on kõige verisema ja purustavama sõjaga, mida inimkond kunagi pidanud. See pidigi vapustama seniseid arusaamu ning panema otsima radikaalseid meetodeid, mis teeksid maailmasõja kordumise võimatuks. Sõjajärgse poliitilise diskursuse on kujundanud võitjariigid. On loomulik, et selle juurde käib teadmine: ohver toodi millegi väga suure nimel ning oli vältimatu.